Omo-levningene

Omo-levningene er levninger av arkaisk homo sapiens som ble oppdaget i 1967 og 1974. Levningene ble oppdaget ved Omo Kibish formasjonen i nærheten av elven Omo i det sørvestlige Etiopia. Beinene ble oppdaget av et vitenskapelig team fra Kenya National Museum under ledelse av Richard Leakey og andre. Levningene fra det arkeologiske stedet til Kamoya Kimeu ble kalt Omo I, og de fra utgravningene til Paul I. Abell ble kalt Omo II.
I 2022 ble de geologiske lagene til Omo-levningene daterte til å være minimum 233,000 år.


== Funnet ==
Levningene ble oppdaget ved Omo Kibish formasjonen i nærheten av elven Omo i det sørvestlige Etiopia. Beinene ble oppdaget av et vitenskapelig team fra Kenya National Museum under ledelse av Richard Leakey og andre. Levningene fra det arkeologiske stedet til Kamoya Kimeu ble kalt Omo I, og de fra utgravningene til Paul I. Abell ble kalt Omo II.Funnene omfatter to delvis komplette kranier, fire kjevebein, et bein fra en fot, omkring 200 tenner og flere andre deler. Omo I og Omo II er begge klassifiserte som arkaisk homo sapiens, men har forskjellige morfologiske trekk. Omo I indikerer mer moderne trekk, mens studier av kroppsdelene utenfor kraniet i restene av Omo II indikerer en overveiende moderne menneskelig morfologi med enkelte primitive trekk. Fossilene ble funnet i et lag med tuffstein, mellom et eldre geologisk lag (Member I) og et høyere og nyere lag (Member III). Fossilene av Omo I og Omo II ble hentet fra lignende stratigrafiske lag over Member I.På grunn av den svært begrensede fauna og de få steinartefakter som ble funnet nær Omo-levningene, er både proveniensen og den estimerte alderen til Omo-levningene usikker. I 2008, ble nye beinfragmenter avdekket fra Awoke's Hominid Site (AHS). Fossilenes tibia og fibula ble funnet i Member I, det samme laget som de øvrige Omo-levningene stammer fra.


== Datering og implikasjoner ==
Omkring 30 år etter de originale funnene, ble det gjort en detaljert stratigrafisk analyse av området omkring fossilene. Laget Member I ble argon–argon datert til 195,000 år, og Member III ble tilsvarende datert til 105,000 år. En rekke steinredskaper verifiserer også at lagene Member I og III tilhører midten av steinalderen.Member I er betydelig eldre enn den 160,000 år gamle homo sapiens idaltu. De regnfulle forholdene på denne tiden—som er kjent fra en radiometrisk datering av Kibishformasjonen til alderen på middelhavet sapropeler—antyder økt vanntilførsel i Nilen og, derfor også økt vanntilførsel i Omo-elven. Men klimaet endret seg såpass mye slik at etter 185,000 år siden ble tilstandene så tørre at speleothemer ikke kunne vokse i hulene i landbru-regionen over Levanten, den vitale inngangsporten til migrasjon til Eurasia.Fossilene er de eldste som har blitt klassifisert som arkaisk homo sapiens av Leaky. I 2004 ble de geologiske lagene omkring fossilene datert, og "Kibish hominidene" har en estimert alder på 195±5 ka [tusen år]. 
En stund ble Omi-levningene klassifiserte som de eldste kjente fossiler av homo sapiens. Med dateringen av Jebel Irhoud 1–5 til før 315 ± 34 ka og 286±32 ka i 2017, så vel som klassifiseringen av Florisbadkraniet som arkasisk homo sapiens, er dette ikke lenger tilfelle.


== Referanser ==


== Eksterne lenker ==
Picture of the skulls
Analysis of the Huerto remains Arkivert 8. desember 2015 hos Wayback Machine.